
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ίδρυση Εταιρίας με την επωνυμία «Ενοποίηση Αρχαιο¬ 
λογικών Χώρων Αθήνας Ανώνυμη Εταιρία». 1 

Πιστωτικές διευκολύνσεις για την αποκατάσταση των 
ζημιών από τον σεισμό της 13ης ΜαΤου 1995 στους 
Νομούς Γρεβενών και Κοζάνης. 2 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 69183 (1) 


Ίδρυση Εταιρίας με την επωνυμία «Ενοποίηση Αρχαιολο¬ 
γικών Χώρων Αθήνας Ανώνυμη Εταιρία». 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΠΟΛΙΤΙΣΜΟΥ ΚΑΙ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παρ. 6 του άρθρου 5 του Ν. 2229/ 
1994 «Τροποποίηση και συμπλήρωση του Ν. 1418/1984 
και άλλες διατάξεις» (Α' 138). 

2. Τις διατάζεις του Κ.Ν. 210/1920 «περί Ανωνύμων 
Εταιριών» (Α’ 137), όπως μεταγενέστερα τροποποιήθηκε 
και όπως προσαρμάσθηκε προς το Κοινοτικό Δίκαιο με τις 
διατάξεις του Π. Δ/τος 409/1986 (Α' 191). 

3. Την 4637/1994 κοινή απόφαση του Πρωθυπουργού 
και του Υπουργού Πολιτισμού «Καθορισμός αρμοδιοτήτων 
του Υφυπουργού Πολιτισμού Νικολάου Σηφουνάκη» 
(Β' 586) όπως συμπληρώθηκε με την 3541/1995 (Β 67) 
όμοια απόφαση. 

4. Την ανάγκη για ταχύτερη προώθηση τηςμελέτης και 
κατασκευής του έργου «Ενοποίηση Αρχαιολογικών Χώρων 
της Αθήνας Ανώνυμη Εταιρία», προϋπολογισμού άνω των 
είκοσι πέντε δισεκατομμυρίων δραχμών. 

5. Το γεγονός ότι η παρούσα αήφαση προκαλεί δαπάνη 
που ανέρχεται περίπου σε σαράντα δισεκατομμύρια δραχ¬ 
μές (40,000.000.000) και θα καλυφθεί εξ ημισείας από τα 
Υπουργεία Περιβάλλοντος, Χωροταξίας & Δημοσίων Έρ¬ 
γων και Πολιτισμού, αποφασίζουμε: 

1. Ίδρυση Ανώνυμης Εταιρείας. 

Ιδρύεται Νομικό Πρόσωπο Ιδιωτικού Δικαίου με τη 
μορφή Ανώνυμης Εταιρίας και την επωνυμία «Ενοποίηση 


Αρχαιολογικών Χώρων Αθήνας Ανώνυμη Εταιρία» που 
εποπτεύεται από τον Υπουργό Περιβάλλοντος, Χωροτα¬ 
ξίας και Δημοσίων Έργων και τον Υπουργό Πολιτισμού και 
παρακάτω αναφέρεται ως «Εταιρία». 

2. Σκοπός: Σκοπός της Εταιρίας είναι η υλοποίηση του 
προγράμματος της ενοποίησης των Αρχαιολογικών χώρων 
της Αθήνας τόσο της περιοχής του Ιστορικού Κέντρου της 
όσο και των ευρισκομένων κατά μήκος της Ιερός Οδού μέ¬ 
χρι τον αρχαιολογικό χώρο της Ελευσίνας, όπου αυτή κα¬ 
ταλήγει. 

Με το πρόγραμμα αυτό επιχειρείται: 

α) Η συνένωση των αρχαιολογικών και ελεύθερων χώ¬ 
ρων που υπάρχουν στην κεντρική περιοχή της Αθήνας, σ' 
ένα ενιαίο και λειτουργικά σύνολο, με τη μορφή ενός εκτε¬ 
ταμένου αρχαιολογικού πάρκου. Το «Πάρκο» αυτό θα πε¬ 
ριλαμβάνει τους αρχαιολογικούς χώρους και μνημεία της 
πόλης (Ακρόπολη, Αρχαία και Ρωμαϊκή Αγορά, Βιβλιοθήκη 
Αδριανού, Κεραμεικός, Δημόσιο Σήμα, Ακαδημία Πλάτω¬ 
νος, θησείο, Λόφος Φιλοπάππου, Πνύκα, Άρειος Πάγος, 
Ολυμπιείο, Στάδιο κ.ά.) ενώ παράλληλα θα ενσωματώνει 
μνημεία της Βυζαντινής και Μεταβυζαντινής περιόδου, 
νεοκλασσικά κτίρια, χώρους πρασίνου (Εθνικός Κήπος, 
Ζάππειο, Αρδηττός, Πάρκο Ριζάρη) περιοχές κεντρικών 
λειτουργιών (Εμπορικό Τρίγωνο), παραδοσιακές γειτονιές 
του Ιστορικού Κέντρου της Αθήνας (Πλάκα, Αναφιώτικα, 
Θησείο, Ψυρρή, Μεταξουργείο, Γκαζοχώρι, Μακρυγιάννη, 
Κολωνάκι και Εζάρχεια) καθώς και περιοχές που γειτνιά¬ 
ζουν με το Αρχαιολογικό Πάρκο (Ακαδημία Πλάτωνος, Δη¬ 
μόσιο Σήμα, Κολωνός, Πετράλωνα, Κουκάκι, Μέτς). 

β) Η ανάπλαση - ανάδειξη του άξονα της Ιερός Οδού και 
η σύνδεση των κατά μήκος αυτής σημαντικών μνημείων, 
τοπίων, αρχαιολογικών και ελεύθερων χώρων (Δαφνί, 
Σπήλαιο Πανάς, Ιερό Αφροδίτης, Λόφος Ηχοϋς) και η δη¬ 
μιουργία Αρχαιολογικού Πάρκου στην απόληξή της (Δυ¬ 
τική Πύλη της Αθήνας - Αρχαιολογικός Χώρος Ελευσί¬ 
νας). 

Με την παρέμβαση αυτή ολοκληρώνεται η ενοποίηση 
των Αρχαιολογικών Χώρων εκτός της πόλης των Αθηνών. 

Για την επίτευξη των ανωτέρω σκοπών της, η Εταιρία 
ενδεικτικά και όχι περιοριστικά: 

2.1. Εκπονεί μελέτες που εξειδικεύουν ή συμπληρώ¬ 
νουν την υπάρχουσα μελέτη του ΥΠΠΟ για την ενοποίηση 
των αρχαιολογικών χώρων της Αθήνας, ή αναθέτει την 
ολική ή μερική εκπόνηση τέτοιων μελετών σε τρίτους. 

2.2. Παρακολουθεί και διαχειρίζεται το πρόγραμμα των 

αρχαιολογικών χώρων. 

2.3. Αναλαμβάνει την εκτέλεση και επίβλεψη ή τηνανά- 
εθση σε τρίτους όλων των απαιτοΟμενων για την υλοποί¬ 
ηση του προγράμματος έργων και ιδίως: Πεζοδρομήσεις 
και λοιπές επεμβάσεις στο οδικό δίκτυο, αναπλάσεις και 
αναδείξεις ελεύθερων χώρων, αναστηλώσεις μνημείων 
μεταβυζαντινής περιόδου, νεωτέρων μνημείων και διατη¬ 
ρητέων κτιρίων (μετά από γνώμη των κατά περίπτωση αρ¬ 
μοδίων συμβουλίων και επιτροπών), προστασία και ανά¬ 
δειξη παραδοσιακών συνόλων και γειτονιών, αναπλάσεις 
και λοιπές επεμβάσεις στις γειτνιάζουσες με το αρχαιολο¬ 
γικό πάρκο περιοχές, ανέγερση κτιρίων πολιτιότικών ή άλ¬ 
λων εξυπηρετήσεων, συναφών με τη λειτουργία του αρ¬ 
χαιολογικού πάρκου, φυτοτεχνικάέργα, δίκτυα υποδομής 
απαραίτητα για την εξυπηρέτηση του έργου κ.λπ. 

2.4. Εισηγείται και επισπεύδει όλες τις απαραίτητες 
ρυθμίσεις και εγκρίσεις (πολεοδομικές, κυκλοφοριακές 
κ.λπ.). 

2.5. Συντονίζει σε συνεργασία με τις αρμόδιες υπηρε¬ 
σίες των Υπουργείων, των Ο.Τ.Α. και των Οργανισμών 
Κοινής Ωφελείας, τις ενέργειες για την υλοποίηση των επί 
μέρους έργων και ρυθμίσεων του προγράμματος ενοποίη¬ 
σης των αρχαιολογικών χώρων. 

2.6. Παρέχει συμβουλές και εισηγήσεις σε θέματα σχε¬ 
τικά με τα παραπάνω, εκπονεί προδιαγραφές και προκη¬ 
ρύξεις εκδηλώσεως ενδιαφέροντος για τις προς ανάθεση 
μελέτες και συντάσει τεύχη δημοπράτησης έργων προς 
εκτέλεση στο πλαίσιο του προγράμματος. 

2.7. Η οργάνωση πόσης φύαεως πολιτιστικών εκδηλώ¬ 
σεων στο εσωτερικό και στο εξωτερικό. 

2.8. Η αποδοχή κληρονομιών, κληροδοσιών, δωρεών, 
χορηγιών και πόσης φΰσεως ενισχύσεων για την επίτευξη 
του σκοπού της. 

3. Η Εταιρία αποτελεί επιχείρηση κοινής ωφέλειας και 
ισχύουν σ' αυτήν οι διατάξεις για τις επιχειρήσεις αυτές, 
λειτουργεί δε σύμφωνα με τους κανόνες της ιδιωτικής οι¬ 
κονομίας. Η Εταιρία διέπεταιαπότις διατάξεις του άρθρου 
5 του Ν. 2229/1994 και του Κ.Ν. 2190/1920, εκτός από 
τις διατάξεις του εκείνες που αντίκεινται στις προαναφερ- 
θείσες διατάξεις. Η Εταιρία δεν υπάγεται στην κατηγορία 
των οργανισμών και επιχειρήσεων του ευρύτερου δημό¬ 
σιου τομέα και δεν εφαρμόζονται σ’ αυτήν οι διατάξεις 
που διέπουν Εταιρίες που άμεσα ή έμμεσα ανήκουν στο 
Δημόσιο. 

4. Για την επιδίωξη του σκοπού της η Εταιρία μπορεί: α) 
να συνεργάζεται με οποιοδήποτε φυσικό ή νομικό πρό¬ 
σωπο με οποιονδήποτε τρόπο, β) να αντιπροσωπεύει 
οποιαδήποτε επιχείρηση, ημεδαπή ή αλλοδαπή που έχει 
όμοιους ή παρεμφερείς σκοπούς, γ) να συνάπτει συμβά¬ 
σεις προς εξεύρεση οικονομικών πόρων και να εκδίδει δά¬ 
νεια με ανώνυμες ομολογίες, δ) να αναθέτει σε τρίτους 
οποιοδήποτε έργο ή μελέτη ή προμήθεια εξοπλισμού και 
να εποπτεύει και να συντονίζει τις απαιτούμενες εργασίες 
και ε) να χρηματοδοτεί τους αρμόδιους φορείς και υπηρε¬ 
σίες για έργα αρμοδιότητάς τους και συγκεκριμένα: ανα- 
σκαφές, απαλλοτριώσεις και αναστηλώσεις μνημείων. 

5. Η ισχύς της παρούσας απόφασης αρχίζει απά τη δη¬ 
μοσίευσή της στην Εφημερίδα της Κυβερνήσεως. 


Η παρούσα να δημοσιευθεί στην Εφημερίδα της Κυβερ¬ 
νήσεως. 


Αθήνα, 21 Ιουνίου 1995 


01 ΥΠΟΥΡΓΟΙ 


ΕΘΝΙΚΗΣ ΟΔΟΝΟΜΙΑΣ 

ΠΑΝΝΟΣ ΠΑΠΑΝΤΟΝΙΟΥ 


ΥΦΥΠ, ΠΟΛΙΤΙΣΜΟΥ 

ΝΙΚ. ΣΗΦΟΥΝΑΚΗΣ 


ΟΚΟΝΟΜΙΚΟΝ 

ΑΛΕΞ. ΠΑΠΑΔΟΠΟΥΛΟΣ 

ΠΕΡΙΒΑΛΛΟΝΤΟΣ, ΧΟΡ/3ΑΣ 
ΚΑΙ ΔΗΜΟΣΙΟΝ ΕΡΓΩΝ 

ΚΟΣΤΑΣ ΛΑΛΙΩΤΗΣ 


- ¥ - 

Αριθ. οικ/1313/ΤΣΕΠ 32 (2) 

Πιστωτικές διευκολύνσεις για την αποκατάσταση των ζη¬ 
μιών από τον σεισμό της 13ης ΜαΤου 1995 στους Νο¬ 
μούς Γρεβενών και Κοζάνης. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπάψη: 

1. Τις διατάξεις του άρθρου 2 παραγρ. 2 και 3 της από 
28.7.78 Πράξεως Νομοθετικού Περιεχομένου (ΦΕΚ 117} 
«Περί αποκαταστάσεως ζημιών εκ σεισμών Βορείου Ελλά¬ 
δος» που κυρώθηκε με το Ν. 867/79 (ΦΕΚ Α' 24). 

2. Τις διατάξεις του Ν. 1190/81 (ΦΕΚ Α’ 203/30.7.81) 
ο οποίος κυρώνει την από 26.3.81 Πράξη Νομοθετικού 
Περιεχομένου. 

3. Τις διατάξεις του άρθρου 3, παράγραφος 3, τελευ¬ 
ταίο εδάφιο του Ν. 1266/82 (ΦΕΚ Α' 81) «Περί οργάνων 
ασκήσεως της νομισματικής, πιστωτικής και συναλλαγμα¬ 
τικής πολιτικής και άλλες διατάξεις», όπως συμπληρώ¬ 
θηκε με το άρθρο 25, παράγραφος 6 του Ν. 1418/64 
«περί Δημοσίων Έργων και ρυθμίσεις συναφών θεμάτων» 
(ΦΕΚ Α’ 23). 

4. Τις διατάξεις του Ν. 128/75 «περί τροποποιήσεως 
και συμπληρώσεως διατάξεων τινών αναφερομένων εις τη 
λειτουργία του χρηματοδοτικού συστήματος». 

5. Την Πράξη Υπουργικού Συμβουλίου 242/95 (ΦΕΚ 
104/Α/7.6.95) «Για την αποκατάσταση των ζημιών απά 
τον σεισμό της 13ης Μαΐου 1995 στους Νομούς Γ ρεβενών 
και Κοζάνης. 

6. Το Π.Δ. 69/1988 «Περί Οργανισμού της ΓΓΔΕ του 
ΥΠΕΧΩΔΕ». 

7. Την αρ. πρωτ. Δ16α/04/773/29.11.90 Κοινή Από¬ 
φαση του Υπουργού Προεδρίας και Αναπληρωτή Υπουρ¬ 
γού ΠΕ.ΧΩ.Δ.Ε. «περί εξαιρέσεως διοικητικών πράξεων ή 
εγγράφων απά τον κανόνα των τριών υπογραφών». 

8. Την με αριθμό 50148/542/24.6.92 Κοινή απόφαση 
των Υπουργών Εθν. Οικονομίας, Οικονομικών και Βιομη¬ 
χανίας, Ενέργειας και Τεχν/γίας και Εμπορίου «Περιστολή 
δαπανών Δημοσίου Τομέα» (ΦΕΚ 420/Β/1.7.92). 

9. Τις διατάξεις του άρθρου 27 του Ν. 2081/92 (ΦΕΚ 
154 Α') και το γεγονός άτι απά τις διατάξεις της παρούσας 
απόφασης δεν προκαλείται δαπάνη σε βάρος του Κρατι¬ 
κού Προϋπολογισμού αλλά η δαπάνη βαρύνει το Πρό¬ 
γραμμα Δημοσίων Επενδύσεων και συγκεκριμένα το έργο 
9.569.002 της ΣΑΕ 069. 

Η προκαλούμενη δαπάνη από την επιδότηση του επιτο¬ 
κίου βαρύνει τον λογαριασμό του Ν. 128/75. Ο λογαρια¬ 
σμός αυτός επιδοτείται από τον Κρατικό Προϋπολογισμό 
μόνο σε περίπτωση ελλειματικότητας του. Το ύψος της 

δαπάνης αυτής θο είναι της τάξης του 92.8 δισ. δρχ. 

10. Την κοινή απόφαση Δ17α/02/56/Φ.2.2,1/14.7.94 
του Πρωθυπουργού και του Υπουργού ΠΕ.ΧΩ.Δ.Ε. «ανά¬ 
θεση αρμοδιοτήτων Υπουργού ΠΕ.ΧΩ.Δ.Ε. στον Υφυ¬ 
πουργό ΠΕ.ΧΩ.Δ.Ε. Ιωάννη Τσακλίδη». 

11. Τις έκτακτες στεγαστικές και λοιπές ανάγκες που 
έχουν δημιουργηθεΐ στους κατοίκους των Νομών Γρεβε- 
νών και Κοζάνης από το σεισμό της 13ης Μαϊου 1995, 
αποφασίζουμε: 

Α. ΣΤΕΓΑΣΤΙΚΑ ΔΑΝΕΙΑ ΠΡΟΣ ΙΔΙΩΤΕΣ 

I. Εγκρίνεται η χορήγηση στεγασπκών δανείων για την 
αποκατάσταση των ζημιών που προκάλεσε ο σεισμός της 
13ης Μαΐου 1995 στους Νομούς Γρεβενών και Κοζάνης 
σε κτίρια οποιοσδήποτε χρήσης. 

α) Για ανακατασκευή των κτιρίων που κατέρρευσαν ή 
κρίνονται κανεδαφιστέα ή υπέρμετρης δαπάνης επι¬ 
σκευής (ασύμφορα) ή είναι δομημένα από υλικά (αδρανή 
και συγκολλητικά), που δεν είναι δόκιμα (ωμοπλίνθους, 
κροκάλες, ξηρολιθιά κ.λ.π.) και τα οποία δεν έχουν χαρα¬ 
κτηριστεί κατεδαφιστέα, αλλά οι ζημιές που προκλήθηκαν 
από το σεισμό δεν επιδέχονται, σύμφωνα με την κρίση των 
αρμοδίων Τομέων Αποκατάστασης Σεισμόπληκτων των 
Νομών Γρεβενών και Κοζάνης ουσιαστική αποκατάσταση, 
δηλαδή, επισκευή που εξασφαλίζει την αναγκαία αντισει¬ 
σμική αντοχή τους. 

β) Για επισκευή των πάσης φύσεως κτιρίων που έχουν 
υποστεί ζημιές από το σεισμό. 

Τα ανωτέρω δάνεια δύνανται να χρησιμοποιηθούν και 
για αυτοστέγαση. 

II. ΔΙΚΑΙΟΥΧΟΙ ΤΩΝ ΣΤΕΓΑΣΤΙΚΩΝ ΔΑΝΕΙΩΝ 

1. Οι δικαιούχοι των στεγαστικών δανείων καθορίζονται 
από τους αρμόδιους Τομείς Αποκατάστασης Σεισμοπλή¬ 
κτων των Νομών Γρεβενών και Κοζάνης, στους οποίους οι 
ενδιαφερόμενοι θα πρέπει να υποβάλουν αίτηση με τα 
σχετικά δικαιολσγητικά, μέσα στις προθεσμίες που καθο¬ 
ρίζονται με την αρ. 242/95 (ΦΕΚ 104/Α/7.6.95) Πράξη 
του Υπουργικού Συμβουλίου και τις Υπουργικές Αποφά¬ 
σεις. 

2.0 αρμόδιος Τομέας Αποκατάστασης Σεισμοπλήκτων 
(Τ.Α,Σ.) θα χορηγεί στους δικαιούχους βεβαίωση με την 
οποία θα προσδιορίζεται το ύψος της απαιτούμενης δα¬ 
πάνης επισκευής ή το ποσό που δικαιούται ο ενδιαφερό¬ 
μενος για ανακατασκευή ή αυτοστέγαση. Στη βεβαίωση 
θα αναφέρετοι το ποσό της δωρεάν κρατικής αρωγής κα¬ 
θώς και του στεγαστικού δανείου, σύμφωνα με τοϋς 
όρους που καθορίζονται κατωτέρω για τα κτίρια που βρί¬ 
σκονται εντός της σεισμόπληκτης περιοχής. 

3. Σε περίπτωση που το συγκεκριμένο κτίριο ρυμοτο- 
μεΐται ή δεν μπορεί να ανακατασκευαστεί για οποιαδή¬ 
ποτε άλλη νόμιμη αιτία, ο ιδιοκτήτης, και επί περισσοτέ¬ 
ρων συνιδιοκτητών, καθένας από αυτούς, δικαιούται δα¬ 
νειοδότησης για αυτοστέγαση με αγορά ή ανέγερση κα¬ 
τοικίας σε άλλη σεισμόπληκτη περιοχή. 

III. ΟΡΟΙ ΣΤΕΓΑΣΤΙΚΩΝ ΔΑΝΕΙΩΝ 

1. ΔΑΝΕΙΑ ΑΝΑΚΑΤΑΣΚΕΥΗΣ Ή ΑΥΤΟΣΤΕΓΑΣΗΣ 

Η στεγαστική ενίσχυση (δάνειο και δωρεάν κρατική 
αρωγή) θα χορηγείται στους δικαιούχους με βάση την προ- 
σκομιζόμενη στη δανεΐστρια Τράπεζα έγγραφη συνηγορία 
των αρμοδίων Τομέων Αποκατάστασης Σεισμοπλήκτων 
(Τ.Α.Γ.) των Νομών Γρεβενών και Κοζάνης με τους ακό¬ 


λουθους βασικούς όρους: 

α) Για κτίσματα που έχουν χρήση κατοικίας 110.000 
δρχ. ανα τ.μ. και με ανώτατο όριο δανειοδοτούμενης επι¬ 
φάνειας τα 120 τ.μ., ανά χωριστή ιδιοκτησία. 

β) Γ ια κτίσματα που έχουν χρήση κατοικίας και με βόση 
τις ισχύουσες διατάξεις επιβάλλεται η διατήρηση της μορ¬ 
φής τους κατά την ανακατασκευή ή εφόσον το κτίριο είναι 
παραδοσιακό, το δάνειο ορίζεται σε 130.000 δρχ. ανά τε¬ 
τραγωνικό μέτρο και για όλο το εμβαδόν του κτιρίου. 

γ) Για διατηρητέους, όπως στην προηγούμενη παρά¬ 
γραφο (β), επαγγελματικούς χώρους (ξενοδοχεία, κατα¬ 
στήματα κ.λ.π.) το δάνειο ορίζεται σε 120.000 δρχ. ανά 
τετραγωνικό μέτρο και για όλο το εμβαδόν του κτιρίου. 

δ) Γ ια κατοικίες ή επαγγελματικούς χώρους των ως άνω 
κατηγοριών (β) και (γ), όταν διατηρείται η όψη και ανακα¬ 
τασκευάζεται το υπόλοιπο, θα χορηγείται δάνειο επι¬ 
σκευής διατηρητέου κτιρίου για τις όψεις χωρίς όριο δα¬ 
νειοδότησης, και δάνειο ανακατασκευής κατοικίας ή 
επαγγελματικού χώρου, όπως ορίζεται στις παρ. (α) και (ε) 
αντίστοιχα, για το υπόλοιπο κτίσμα. 

Στην περίπτωση αυτή το δάνειο και η δωρεάν κρατική 
αρωγή θα χορηγούνται αθροιστικά. 

ε) Για κτίρια που έχουν χρήση επαγγελματικού χώρου το 
δάνειο ανέρχεται στο ποσό των 70.000 δρχ. ανά τ.μ. και 
για δανειοδοτούμενη επιφάνεια μέχρι 120 τ.μ., ήτοι μέχρι 
του ποσού των 8.400.000 δρχ., για τα πρώτα 150 τ.μ. 

Στην περίπτωση που ο επαγγελματικός χώρος έχει επι¬ 
φάνεια άνω των 150 τ.μ., για τον υπολογισμό της συνολι¬ 
κής δανειοδότησης θα διαιρείται η επιφάνειά του σε τμή¬ 
ματα των 150 τ.μ. Γ ια τα τυχόν δάνεια που θα προκύψουν 
πέραν των πρώτων 150 τ.μ. το ποσό του δανείου ορίζεται 
σε 45.000 δρχ. ανά τ.μ. και για δανειοδοτούμενη επιφά¬ 
νεια 120 τ.μ. εκ των 150 τ.μ., ήτοι μέχρι του ποσού των 
5.400.000 δρχ. για κάθε επιπλέον δάνειο που θα χορηγεί¬ 
ται. 

Το προκύπτον τελικώς, μετά την ως άνω διαίρεση, υπό¬ 
λοιπο τμήματος, αν έχει επιφάνεια μέχρι και 50 τ.μ. θα 
αμελείται, ενώ αν είναι πάνω από 50 τ.μ., τότε θα χορηγεί¬ 
ται στεγαστική συνδρομή ανάλογο με το εμβαδόν του και 
σύμφωνα με τα ισχύοντα ανώτατα άρια (εμβαδού και δα¬ 
νείου). 

στ) Για υπόγειους χώρους όπως αυτοί ορίζονται από το 
Γ.Ο.Κ. και είναι διαμορφωμένοι ως διαμερίσματα κατοι¬ 
κίας ή επαγγελματικές στέγες, χορηγείται ποσό δανείου 
που αντιστοιχεί στο 70%, της εκάστοτε ισχύουσας μεγί¬ 
στης τιμής μονάδας για τη χρηματοδότηση των ανακατα- 
σκευαζομένων κατοικιών ή επαγγελματικών χώρων αντί¬ 
στοιχα. 

ζ) Για κατασκευές κτισμάτων βοηθητικής χρήσεως στο 
δώμα οικοδομών π.χ. απολήξεις κλιμακοστασίων, ανελκυ¬ 
στήρων κλπ. χορηγείται δάνειο που αντιστοιχεί στο 70% 
της εκάστοτε ισχύουσας τιμής μονάδας για τη χρηματοδό¬ 
τηση της ανακατασκευαζομένης επιφάνειας. 

η) Για κτίρια που η κατασκευή τους είχε προχωρήσει 
μόνο μέχρι το σκελετό από ωπλισμένο σκυρόδεμα, χορη¬ 
γείται δάνειο που αντιστοιχεί στο 30% της εκάστοτε ισχύ- 
ουσας μεγίστης τιμής μονάδας για τη χρηματοδότηση της 
ανακατασκευαζόμενης επιφάνειας. 

θ) Γ ια βοηθητικούς χώρους της αυτής οικοδομής ή ευρι¬ 
σκομένους στο αυτό οικόπεδο που συμπληρώνουν τη λει- 
τουργικότητό της και με την προϋπόθεση ότι το σύνολο 
της δανειοδοτούμενης επιφάνειας (κύριος και βοηθητικός 
χώρος) δεν υπερβαίνει τα 120 τ.μ. (π.χ. αποθήκες τροφί- 

μων, ιματιοθήκες, κουζίνες, φούρνοι κ.λ.π.) ή ανά τ.μ. τιμή 
αποζημίωσης κατεδαφιστέου χτίσματος (είτε βάση πρω¬ 
τοκόλλων κατεδαφίοεως είτε ως ασύμφορα επισκευής 
είτε ως μη ασφαλώς επισκευάσιμα λόγω ευτελών δομικών 
υλικών) είναι π αυτή με της κατοικίας, παράγραφος (α). 

ι) Για βοηθητικούς χώρους που η κυρίως οικοδομή (κα¬ 
τοικία ή επαγγελματική στέγη) δεν έχει κριθεΐ κατεδαφι- 
στέα είτε βάση πρωτοκόλλου κατεδαφίοεως είτε ως 
ασύμφορη επισκευής είτε ως μη επισκευάσιμη λόγω ευτε¬ 
λών υλικών κατασκευής, η τιμή αποζημίωσης κατεδαφι- 
οτέου βοηθητικού χώρου ορίζεται οε 55.000 δρχ. ανά τ.μ. 
και μέχρι εμβαδού 120 τ.μ. 

ια) Για ανεξάρτητες αποθήκες, που δεν βρίσκονται στο 
ίδιο οικόπεδο με το κυρίως κτίσμα, με χρήση οικιακής ή 
επαγγελματικής αποθήκης η τιμή αποζημίωσης ανά τ.μ. 
κατεδαφιστέου, είτε βάσει πρωτοκόλλου κατεδαφίοεως 
είτε ως ασυμφόρου επισκευής είτε ως μη ασφαλώς επι- 
σκευάσιμου λόγω ευτελών δομικών υλικών, χτίσματος κα¬ 
θορίζεται ανάλογα με τη χρήση τους ως εξής: 

ι) Για χτίσματα με χρήση οικιακής αποθήκης 50 000 
δρχ. ανά τ.μ. και μέχρι εμβαδού 120 τ.μ. 

ιι) Για χτίσματα με χρήση επαγγελματικής αποθήκης 
45.000 δρχ. ανά τ.μ. και μέχρι εμβαδού 120 τ.μ. 

ιβ) Για την ανακατασκευή αγροτικών χτισμάτων το δά¬ 
νειο ανέρχεται στο ποσό των 40.000 δρχ. ανάτ.μ. κατεδα- 
φιζόμενης επιφάνειας και μέχρι συνολικού εμβαδού 120 
τ.μ. 

ιγ) Για την ανακατασκευή αγροτικών κατοικιών (χτισμά¬ 
των ευτελούς αξίας κατασκευής, μικρού κατά κανόνα εμ¬ 
βαδού που χρησιμοποιούνται εποχιακά) το δάνειο ανέρχε¬ 
ται στο ποσό των 70.000 δρχ. ανά τ.μ. κατεδαφιζόμενης 
επιφανείας και μέχρι συνολικού εμβαδού 120 τ.μ. 

ιδ) Για κτίρια που ανήκουν στο Δημόσιο, Ν.Π.Δ.Δ. ή σε 
Κοινωφελή ή σε Φιλανθρωπικά ή σε Ευαγή Ιδρύματα ή σε 
Σωματεία το ύψος της δανειοδότησης ανέρχεται στο ποσό 
των 120.000 δρχ. ανά τ.μ. επί του συνόλου της κατεδαφι- 
στέας επιφανείας και η ανεγειρόμενη επιφάνεια δεν θα 
πρέπει να είναι μικρότερη του 75% της κατεδαφισθεί- 
σης. 

ιε) Για κτίρια με περισσότερες χωριστές ιδιοκτησίες 
(πολυκατοικίες) ο κάθε ιδιοκτήτης δικαιούται εκτός του 
δανείου ανακατασκευής ή αυτοστέγαοης που αντιστοιχεί 
στην ιδιοκτησία του και επί πλέον δάνειο ανάλογο με το 
ποσοστό του επί των κοινοκτήτων χώρων και μέχρι συνολι¬ 
κού εμβαδού 120 τ.μ. αθροιστικά (από ιδιοκτησία και κοι¬ 
νόχρηστο χώρο). 

ιστ) Η δωρεάν κρατική αρωγή, που αντιστοιχεί στα ανω¬ 
τέρω δάνεια ανακατασκευής ή αυτοστέγασης θα καλυ¬ 
φθεί από τον Προϋπολογισμό Δημοσίων Επενδύσεων και 
ορίζεται σε ποσοστό 33% του δανείου και μόνο για μία 
ιδιοκτησία. Στην περίπτωση της παραγράφου (ε) κάθε 
τμήμα με επιφάνεια 150 τ.μ. θεωρείται ανεξάρτητη ιδιο¬ 
κτησία. 

Στις περιπτώσεις που στον ίδιο ιδιοκτήτη ανήκαν πριν 
από το σεισμό περισσότερες από μια ιδιοκτησίες, δάνεια 
θα χορηγούνται για κάθε μία από αυτές. 

Για τις πέραν της μιάς (που θα προτείνεται από τον δι¬ 
καιούχο) ιδιοκτησίες το σύνολο της στεγαστικής ενίσχυ¬ 
σης χορηγείται υπό μορφή δανείου, χωρίς δωρεάν κρατική 
αρωγή. 

Σε περιπτώσεις ανακατασκευής, υποχρέωση του ιδιο¬ 
κτήτη είναι να ανακατασκευάσει κτίσμα εμβαδού τουλάχι¬ 
στον ίσο με το 66% του εμβαδού του κατεδαφιστέου χτί¬ 


σματος, με βάση το οποίο υπολογίστηκε το δάνειο. 

2. ΔΑΝΕΙΑ ΕΠΙΣΚΕΥΗΣ 

α) Γ ια επισκευή ζημιών στα «μη φέροντα» στοιχεία κτι¬ 
ρίων το ποσό του δανείου ανέρχεται μέχρι 22.000 δρχ. 
ανά τ.μ. και μέχρι συνολικού εμβαδού 120 τ.μ. ανά χωρι¬ 
στή ιδιοκτησία. 

β) Για επισκευή ζημιών στον «φέροντα» οργανισμό κτι¬ 
ρίων το δάνειο ανέρχεται μέχρι του ποσού των 40.000 
δρχ. ανά τ.μ. χωρίς περιορισμό ως προς το συνολικό εμβα¬ 
δόν της ιδιοκτησίας. 

γ) Σε περίπτωση που υπάρχουν ζημιές στα «μη φέρο¬ 
ντα» στοιχεία και στον «φέροντα οργανισμό» της ίδιας ιδιο¬ 
κτησίας το συνολικό ανά τ.μ., ύψος του δανείου δεν επι¬ 
τρέπεται να υπερβαίνει το όριο 55.000 δρχ. ανά τ.μ. 
αθροιστικά. 

δ) Για πόσης φύσεως επισκευές (περιλαμβανομένων 
των αναπαλαιώσεων) κτιρίων που κρίνονται διατηρητέα ή 
παραδοσιακά το δάνειο ανέρχεται μέχρι του ποσού των 
110.000 δρχ. ανά τ.μ. χωρίς περιορισμό ως προς το συνο¬ 
λικό εμβαδόν της ιδιοκτησίας. 

ε) Γ ια κατοικίες ή επαγγελματικούς χώρους της ως άνω 
κατηγορίας (δ), όταν διατηρείται η όψη και ανακατα¬ 
σκευάζεται το υπόλοιπο, θα χορηγείται δάνειο επισκευής 
διατηρητέου ή παραδοσιακού κτιρίου για τις όψεις, χωρίς 
όριο δνειοδότησης, και δάνειο ανακατασκευής κατοικίας 
ή επαγγελματικού χώρου αντίστοιχα (κεφ. III παρ. Ια και 
1ε), για το υπόλοιπο κτίσμα. 

στ) Γ ια επισκευή αγροτικών χτισμάτων (πλην οικιών) το 
δάνειο ανέρχται μέχρι συνολικού ποσού 600.000 δρχ. για 
κάθε κτίσμα. 

ζ) Για την επισκευή οικιακών ή επαγγελματικών αποθη¬ 
κών το δάνειο ανέρχεται μέχρι του ποσού των 800.000 
δρχ. για κάθε κτίσμα. 

η) Για επισκευή κτιρίων που ανήκουν στο Δημόσιο, 
Ν.Π.Δ.Δ. ή σε Κοινωφελή ή σε Φιλανθρωπικά ή σε Ευαγή 
Ιδρύματα ή σε Σωματεία το ύψος της δανειοδότησης (δά¬ 
νειο και δωρεάν κρατική αρωγή) για την αποκατάσταση 
του φέροντος οργανισμού και των λοιπών μη φερόντων 
στοιχείων θα ανέρχεται στο ποσό των 70.000 δρχ. ανά τ.μ. 
επί του συνόλου της επιφανείας του κτιρίου. Γ ια ύψος δα¬ 
νείου που δεν υπερβαίνει το ως άνω ποσό η σχετική 
έγκριση θα εκδίδεται από τους αρμόδιους Τομείς Αποκα¬ 
τάστασης Σεισμόπληκτων των Νομών Γρεβενών και Κοζά¬ 
νης. Γ ια ύψος δανείου που υπερβαίνει το ως άνω ποσό η 
υπόθεση θα παραπέμπεται στο Τμήμα Αποκατάστασης 
Ζημιών της Υ.Α.Σ. για την έκδοση της συμπληρωματικής 
έγκρισης. 

θ) Εφόσον πρόκειται για κτίρια με περισσότερες της 
μιας χωριστές ιδιοκτησίες, ο κάθε ιδιοκτήτης δικαιούται, 
εκτός από το δάνειο για αποκατάσταση ζημιών της ιδιο¬ 
κτησίας του, και πρόσθετο δάνειο για την κάλυψη της δα¬ 
πάνης που αναλογεί προς αποκατάσταση των ζημιών των 
κοινοκτήτων στοιχείων. 

ι) Η δωρεάν κρατική αρωγή που αντιστοιχεί στα ανω¬ 
τέρω δάνεια επισκε υής θα καλυφθε I από τον Προϋπολογι¬ 
σμό Δημοσίων Επενδύσεων και ανέρχεται στο ποσοστό 
του 30% του δανείου και μόνο για μια ιδιοκτησία. 

ια) Στις περιπτώσεις που στον Ιδιο ιδιοκτήτη, ανήκαν 
πριν από το σεισμό περισσότερες από μια ιδιοκτησίες, δά¬ 
νεια θα χορηγούνται για κάθε μία από αυτές. 

Γ ία τις πέραν της μιας (που θα προτείνεται από τον δι- 

καιούχο) ιδιοκτησίες το σύνολο της στεγαστικής ενίσχυ¬ 
σης χορηγεί™· υπό μορφή δανείου, χωρίς δωρεάν κρατική 
αρωγή. 

3. ΤΡΟΠΟΣ ΧΟΡΗΓΗΣΗΣ ΔΑΝΕΙΩΝ ΚΑΙ ΕΞΟΦΛΗΣΗΣ 
ΑΥΤΩΝ 

α) Το ποσόν των δανείων ανακατασκευής θα αναληφθεΐ 
σε τρεις ισόποσες δόσεις η πρώτη από τις οποίες κατά την 
υπογραφή της δανειστικής σύμβασης και οι επόμενες δύο 
ανάλογα με την πρόοδο των εργασιών στην οικοδομή. 

β) Τα δάνεια που χορηγούνται για επισκευές είναι δυνα¬ 
τόν να δοθούν κατά την κρίση της δσνεΐστριας Τράπεζας 
και σε δύο δόσεις ή και εφάπαξ αν πρόκειται για μικρά 
ποσά. Απαραίτητη προϋπόθεση, στην περίπτωση αυτή, εί¬ 
ναι η συνηγορία του αρμόδιου Τ.Α.Σ. 

γ) Το ποσό των δανείων για αυτοστέγαση θα χορηγείται 
εφ' άπαξ με την προσκόμιση του οριστικού συμβολαίου 
αγοράς και πιστοποιητικού μεταγραφής ή προσυμφώνου 
με την υποχρέωση της υποβολής οριστικού συμβολαίου 
και πιστοποιητικού μεταγραφής σε χρόνο που θα ορίζεται 
στην εγκριτική πράξη των Τ.Α.Σ. 

δ) Η συνολική διάρκεια των δανείων ανακατασκευής ή 
αυτοστέγασης ή επισκευής ορίζεται σε δέκα πέντε (15) 
χρόνια η δε εξόφλησή τους θα πραγματοποιηθεί σε ισό¬ 
ποσες εξαμηνιαίες ή ετήσιες χρεωλυτικές δόσεις, η 
πρώτη από τις οποίες θα καταβληθεί είκοσι τέσσερις (24) 
μήνες μετά από την υπογραφή της οικείας δανειστικής 
σύμβασης. 

ε) Η συνολική διάρκεια των δανείων ανακατασκευής ή 
επισκευής διατηρητέων ή παραδοσιακών κτιρίων ορίζεται 
σε είκοσι πέντε (25) χρόνια η δε εξόφλησή τους θα πραγ¬ 
ματοποιηθεί σε ισόποσες εξαμηνιαίες ή ετήσιες χρεωλυτι¬ 
κές δόσεις, η πρώτη από τις οποίες θα καταβληθεί είκοσι 
τέσσερις (24) μήνες μετά από την υπογραφή της οικείας 
δανειστικής σύμβασης. 

στ) Τα δάνεια βαρύνονται με επιτόκιο ίσο προς αυτό των 
εντόκων γραμματίων Δημοσίου δωδεκάμηνης διάρκειας 
της εκόοτοτε τελευταίας εκδόσεως που χρονικά προηγεί¬ 
ται της έναρξης κάθε περιόδου εκτοκισμού των δανείων, 
προσαυξημένο κατά δύο (2) εκατοστιαίες μονάδες, χωρίς 
άλλη προοαύξηση για προμήθεια κ.λπ., επιδοτούμενο 
κατά 100% από το λογαριασμό του Ν. 128/75. 

ζ) Για τους λοιπούς όρους και τη διαδικασία σύναψης και 
χορήγησης των δανείων έχουν εφαρμογή οι αντίστοιχες 
διατάξεις που ισχύουν για τη χρηματοδότηση της οικονο¬ 
μίας. 

IV. ΝΕΟΙ ΚΤΗΤΟΡΕΣ 

1. Εγκρίνουμε τη δυνατότητα μεταβιβάσεως του σει- 
σμοδανείου και στους τυχόν νέους κτήτορες των ακινήτων 
ασχέτως του τρόπου αποκτήσεως και του είδους της ιδιο¬ 
κτησίας, που έχουν επ' αυτού (καθολική, ειδική διαδοχή, 
επικαρπία, ψιλή κυριότητα, συνιδιοκτησία κ.λπ.). Απαραί¬ 
τητη όμως προϋπόθεση είναι, οι νέοι κτήτορες να έχουν 
υποβάλλει εμπρόθεσμα αίτηση και τα απαιτούμενα δικαιο- 
λογητικά σύμφωνα με τις εκάστοτε ισχύουσες διατά¬ 
ξεις. 

2. Δωρεάν κρατική αρωγή δικαιούνται οι νέοι κτήτορες 
μόνον εφ' όσον τόσο αυτοί όσο και οι προηγούμενοι ιδιο¬ 
κτήτες, αποδεδειγμένα δεν έχουν λάβει δωρεάν αρωγή. 


για άλλο σεισμόπληκτο κτίσμα και έχουν δηλώσει, ότι δεν 
θα κάνουν χρήση του δικαιώματος αυτού, για άλλο ακίνητο 
στο μέλλον. 

V. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από οποιαδήποτε 
Εμπορική Τράπεζα, την Εθνική Κτηματική Τράπεζα της 
Ελλάδος, την Εθνική Στεγαστική και την Αγροτική Τρά¬ 
πεζα Ελλάδος. 

Β. ΠΡΟΣΘΕΤΟΙ ΔΑΝΕΙΟΔΟΤΗΣΗ ΓΙΑ ΑΝΑΚΑΤΑΣΚΕΥΗ 
ΚΑΙ ΕΠΙΣΚΕΥΗ ΣΕΙΣΜΟΠΛΗΚΤΩΝ ΚΤΙΡΙΩΝ 

1. Στις περιπτώσεις που τα δάνεια της παραγράφου II! 
δεν επαρκούν για την κάλυψη της αναγκαίας συνολικής 
δαπάνης και μετά από συνηγορία των αρμοδίων Τομέων 
Αποκατάστασης Σεισμοπλήκτων των Νομών Γρεβενών και 
Κοζάνης, οι ιδιοκτήτες κτιρίων που κρίθηκαν κατεδαφι- 
στέα ή επισκευάσιμα, επιτρέπεται να δανειοθοτηθούν συ¬ 
μπληρωματικά είτε μόνοι τους, είτε από κοινού (όταν πρό¬ 
κειται για κτίρια με περισσότερες χωριστές ιδιοκτησίες), 
από τις εμπορικές Τράπεζες, την Εθνική Στεγαστική Τρά¬ 
πεζα της Ελλάδος, την Εθνική Κτηματική Τράπεζα της Ελ¬ 
λάδος και την Αγροτική Τράπεζα της Ελλάδος, για την 
ολική ή μερική κάλυψη των αναγκαίων δαπανών ανακατα¬ 
σκευής και επισκευής, με τους συνήθεις όρους, (ύψος δα¬ 
νείου, διάρκεια, επιτόκιο κ.λπ.) καθοριζόμενα από τις 
Τ ράπεζες. 

2. Η ως άνω πρόσθετη δανειοδότηση θα χορηγείται 
μετά από έγγραφη συνηγορία των αρμοδίων Τομέων Απο¬ 
κατάστασης Σεισμοπλήκτων (Τ. Α.Σ.) των Νομών Γ ρεβε¬ 
νών και Κοζάνης. 

3. Προκειμένου για ανακατασκευή ή επισκευή γεωργι¬ 
κών γενικά κτισμάτων (πλην οικιών) η ανωτέρω δανειοδό¬ 
τηση θα γίνεται από την Αγροτική Τ ράπεζα της Ελλάδος 
με τραπεζικά κριτήρια και με τους όρους χορήγησης, από 
την εν λόγω Τ ράπεζα, αντίστοιχων δανείων προς αγρότες. 

4. Προκειμένου για κτίρια που κρίνονται διατηρητέα, η 
πρόσθετη δανειοδότηση θα γίνεται με το επιτόκιο και την 
διάρκεια που καθορίζονται εκάστοτε από τις σχετικές δια¬ 
τάξεις των νομισματικών αρχών (σήμερα ΠΔΤΕ 515/ 
17.6.85). 

Για τα δάνεια αυτά παρέχεται η επιδότηση επιτοκίου 
που προβλέπει η Κοινή Υπουργική Απόφαση αριθ. 
110664/1.11.85 όπως τροποποιήθηκε με την απόφαση 
αριθ. 58596/3.6.86. 

Γ. ΔΑΝΕΙΑ ΑΠΟΚΑΤΑΣΤΑΣΗΣ ΖΗΜΙΩΝ ΚΤΙΡΙΑΚΩΝ ΚΑΙ 
ΛΟΙΠΩΝ ΠΑΓΙΩΝ ΕΓΚΑΤΑΣΤΑΣΕΩΝ ΕΠΑΓΓΕΛΜΑΤΙ¬ 
ΚΩΝ ΧΩΡΩΝ 

1. Εγκρίνεται η χορήγηση από τις Τράπεζες μακροπρό¬ 
θεσμων δανείων σε επιχειρήσεις και επαγγελματίες περι- 
λαμβανομένων και των ελευθέρων επαγγελματιών στις 
σεισμόπληκτες περιοχές των Νομών Γ ρεβενών και Κοζά¬ 
νης προς αποκατάσταση των ζημιών που προξενήθηκαν 
από τους σεισμούς του 1995 στις κτιριακές εγκαταστά¬ 
σεις όπου ασκούν την οικονομική δραστηριότητά τους, με 
τους ακόλουθους όρους και προϋποθέσεις. 

α) Συνηγορία των αρμόδιων Τομέων Αποκατάστασης 
Σεισμοπλήκτων (Τ.Α.Σ.) των Νομών Γρεβενών και Κοζά¬ 
νης όπως στο κεφ. Α 11(2) ανωτέρω. Ειδικά, προκειμένου 
περί ξενοδοχειακών επιχειρήσεων, τα ανωτέρω μαρκο- 
πρόθεσμα δάνεια θα χηρηγούνται μετά από τεχνικό 
έλεγχο, για εκτίμηση του ύψους των υλικών ζημιών που 

προξενήθηκαν από τους σεισμούς των προς επισκευή ξε¬ 
νοδοχείων, ο οποίος θα διενεργείται μετά από γνώμη και 
των Τεχνικών Υπηρεσιών του Ελληνικού Οργανισμού Του¬ 
ρισμού. 

β) Τεχνική μελέτη περί των εργασιών ανακατασκευής ή 
επισκευής των κτιριακών και λοιπών εγκαταστάσεών τους. 

γ) Υπεύθυνη δήλωση του άρθρου 8 του Ν. 1599/86 άτι 
δεν χρηματοδοτήθηκαν από άλλο πιστωτικό φορέα για τις 
ίδιες ζημιές. 

2, α) Τα δάνεια που χορηγούνται στους δικαιούχους κτι- 
ριακών εγκαταστάσεων επαγγελματικών χώρων προκει- 
μένου για ανακατασκευή ανέρχονται στο ποσό των εξήντα 
πέντε χιλιάδων (65.000) δρχ. ανάτ.μ. και για δανειοδοτού¬ 
μενη επιφάνεια 120 τ.μ., ήτοι μέχρι του ποσού των 
7.800.000 δρχ., για τα πρώτα 150 τ.μ. 

Στην περίπτωση που ο επαγγελματικός χώρος έχει επι¬ 
φάνεια άνω των 150 τ.μ., για τον υπολογισμό του δανείου 
θα διαιρείται η επιφάνειά του σε τμήματα των 150 τ.μ. Για 
τα τυχόν δάνεια που θα προκόψουν πέραν των 150 τ.μ. το 
ποσό του δανείου ανέρχεται σε 40.000 δρχ. ανά τ.μ. και 
για δανειοδοτούμενη επιφάνεια 120 τ.μ. ήτοι μέχρι του 
ποσού των 4.800.000 δρχ. για κάθε επιπλέον δάνειο που 
θα χορηγείται. Το προκύπτον τελικώς, μετά την ως άνω 
διαίρεση, υπόλοιπο τμήματος, αν έχει επιφάνεια μέχρι και 
50 τ.μ. θα αμελείται, ενώ αν είναι πάνω από 50 τ.μ., τότε 
θα χορηγείται στεγαστική συνδρομή ανάλογα με το εμβα¬ 
δόν του και σύμφωνα με τα ισχύοντα ανώτατα όρια (εμβα- 
δού και δανείου). 

Δωρεάν κρατική αρωγή θα χορηγείται όπως προβλέπε- 
ται στο εδάφιο Α III ιστ' 

β) Για επισκευή ζημιών στα «μη φέροντα» στοιχεία κτι¬ 
ρίων το ποσό του δανείου ανέρχεται μέχρι είκοσι δύο χι¬ 
λιάδων (22.000) δρχ. ανά τ.μ. 

γ) Για επισκευή ζημιών «στον φέροντα» οργανισμό κτι¬ 
ρίων το δάνειο ανέρχεται μέχρι του ποσού των σαράντα χι¬ 
λιάδων (40.000) δρχ. ανά τ.μ. 

δ) Για επισκευή ζημιών «στα μη φέροντα» στοιχεία και 
«στον φέροντα» οργανισμό της ίδιας ιδικτησίας το ανά τ.μ. 
συνολικό ύψος του δανείου δεν επιτρέπεται να υπερβαί¬ 
νει το όριο των πενήντα πέντε χιλιάδων (55.000) δρχ. ανά 
τ.μ. αθροιστικά. 

3, Τα δάνεια θα βαρύνονται με επιτόκιο Ισο προς αυτό 
των εντόκων γραμματίων του Δημοσίου δωδεκάμηνης 
διάρκειας της εκάστοτε τελευταίας εκδόσεως που χρο¬ 
νικά προηγείται της έναρξης κάθε περιόδου εκτοκισμού 
των δανείων, προσαυξημένο κατά δύο (2) εκατοστιαίες 
μονάδες, χωρίς άλλη προσαϋξηση για προμήθεια κ.λπ., 
επιδοτούμενο κατά 100% από τον λογαριασμό του Ν. 

128/75. 

4, α) Η συνολική διάρκεια των δανείων ανακατασκευής ή 
αυτοστέγασης ή επισκευής ορίζεται σε δέκα πέντε (15) 
χρόνια, η δε εξόφλησή τους θα πραγματοποιηθεί σε ισό¬ 
ποσες εξαμηνιαίες ή ετήσιες χρεωλυτικές δόσεις, η 
πρώτη από τις οποίες θα καταβληθεί είκοσι τέσσερις (24) 
μήνες μετά από την υπογραφή της δανειστικής σύμβα¬ 
σης. 

β) Η συνολική διάρκεια των δανείων ανακατασκευής ή 
επισκευής διατηρητέων ή παραδοσιακών κτιρίων ορίζεται 
σε είκοσι πέντε (25) χρόνια η δε εξόφλησή τους θα πραγ¬ 
ματοποιηθεί σε ισόποσες εξαμηνιαίες ή ετήσιες χρεωλυτι¬ 
κές δόσεις, η πρώτη από τις οποίες θα καταβληθεί είκοσι 
τέσσερις (24) μήνες μετό από την υπογραφή της δανειστι¬ 
κής σύμβασης. 


5. Για τους λοιπούς όρους και τη διαδικασία σύναψης 
και χορήγησης των δανείων, έχουν εφαρμογή οι αντίστοι¬ 
χες διατάξεις που ισχύουν για τη χρηματοδότηση της οικο¬ 
νομίας. 

6. Η δωρεάν κρατική αρωγή θα καλυφθεί από τον Προϋ¬ 
πολογισμό Δημοσίων Επενδύσεων και αντιστοιχεί σε ποσό 
33% προκειμένου για δάνεια ανακατασκευής ή αυτοστέ¬ 
γασης επαγγελματικών χώρων ενώ για τα δάνεια επι¬ 
σκευής επαγγελματικών χώρων η δωρεάν κρατική αρωγή 
είναι 30% και μόνον για έναν επαγγελματικό χώρο (ή τα 
πρώτα 150 τ.μ. αυτού). Απαραίτητη όμως προϋπόθεση εί¬ 
ναι ο ιδιοκτήτης του επαγγελματικού χώρου να μην έχει 
πάρει δωρεάν κρατική αρωγή για άλλο σεισμόπληκτο κτί- 
σμα. 

7. Επιτρέπεται στις Τράπεζες να χορηγούν συμπληρω¬ 
ματικά δάνεια για τον παραπάνω σκοπό καθώς και για την 
αποκατάσταση ζημιών στις λοιπές πάγιες εγκαταστάσεις 
και στον εξοπλισμό σεισμόπληκτων επιχειρήσεων και 
επαγγελματιών με τους όρους και προϋποθέσεις της 
Π.Δ./ΤΕ. 716/18.3.86 χωρίς τον περιορισμό του 70% που 
θέτει η Πράξη αυτή ως προς το ύψος της χρηματοδότησης 
σε σχέση με την αναγκαία δαπάνη αποκατάστασης. Ειδικά 
για βιοτεχνίες που λειτουργούν κανονικά πριν από τους 
σεισμούς, τα συμπληρωματικά δάνεια επιτρέπεται να χο¬ 
ρηγηθούν από το «Ειδικό Κεφάλαιο» της αποφ. ΝΕ 197/ 
11/3.4.78 όπως ισχύει, εφόσον οι επιχειρήσεις αυτές 
πληρούσαν τις προϋποθέσεις των ΠΔ/ΤΕ 523/22.7.85 
(όπως τροποποιήθηκε με την ΠΔ/ΤΕ 1269/31.3.88), 
527/2.8.85, και 1990/11.10.91 όπως ισχύει κατά την προ 
του Φεβρουάριου 1994 περίοδο λειτουργίας τους. 

8. Τα δάνεια για την αποκατάσταση ζημιών σε πάγιες 
εγκαταστάσεις και εξοπλισμό επιχειρήσεων και επαγγελ- 
μοτιών επιτρέπεται να χορηγηθούν με τους ίδιους όρους 
στους μισθωτές ή σε όσους έχουν, από οποιαδήποτε νό¬ 
μιμη αιτία, αποδεδειγμένα τη νομή ή τη χρήση των εν λόγω 
χώρων, εφόσον δεν θα έχει υποβληθεί σχετική προς τούτο 
αίτηση εκ μέρους των ιδιοκτητών μέσα σε 45 ημέρες από 
τη δημοσίευση της παροϋσης στην Εφημερίδα της Κυβερ- 
νήσεως. 

Δ. ΔΑΝΕΙΑ ΓΙΑ ΕΚΤΑΚΤΕΣ ΑΝΑΓΚΕΣ ΣΕ ΚΕΦΑΛΑΙΑ ΚΙ¬ 
ΝΗΣΗΣ ΚΑΙ ΛΟΙΠΕΣ ΠΙΣΤΩΤΙΚΕΣ ΔΙΕΥΚΟΛΥΝΣΕΙΣ ΣΕΙ¬ 
ΣΜΟΠΛΗΚΤΩΝ ΕΠΙΧΕΙΡΗΣΕΩΝ ΚΑΙ ΕΠΑΓΓΕΛΜΑΤΙΩΝ 

I. Η δανειοδότηση από τις εμπορικές Τράπεζες μετα¬ 
ποιητικών επιχειρήσεων για πόσης φΰσεως έκτακτες ανά¬ 
γκες (περιλαμβανομένης και της εξόφλησης υποχρεώ¬ 
σεων) πραγματοποιείται κατά την κρίση των Τραπεζών, 
χωρίς περιορισμό, ως προς τα αναγκαία ποσά και με βάση 
τους όρους που γενικά ισχύουν και με επιτόκιο το εφαρμο¬ 
ζόμενο από κάθε Τράπεζα για τη συγκεκριμένη περί¬ 
πτωση. 

Ειδικά για τις βιοτεχνικές επιχειρήσεις επιτρέπεται στις 
εμπορικές Τράπεζες να χορηγούν δάνεια για κεφάλαιο κί¬ 
νησης σύμφωνα με τις ισχύουσες διατάξεις της απόφασης 
ΝΕ 197/11/3.4.78 όπως ισχύει με την τελευταία ΠΔΤΕ 
1990/91 προκειμένου δε για τα δάνεια που χορηγούνται 
το πρώτο δωδεκάμηνο δεν θα λαμβάνονται υπόψη οι 
προϋποθέσεις που θέτουν οι αντίστοιχες για ανάγκες κε¬ 
φαλαίων κίνησης διατάξεις ΠΔΤΕ 1990/91 όπως ισχύει. 

II. Επιτρέπεται στο Ταμείο ΠαρακαταθηκώνκαιΔανείων 
να χορηγεί δάνεια για κεφάλαιο κίνησης σε Δημοτικές 
Επιχειρήσεις Ύδρευσης και Αποχέτευσης (Δ.Ε.Υ.Α.) του 
Ν. 1069/80, κπθώς και σε λοιπές επιχειρήσεις Οργανι- 

σμού Τοπικής Αυτοδιοίκησης, στα πλαίσια της ισχύουσας 
νομοθεσίας. 

III. Οι χορηγήσεις των εμπορικών Τραπεζών για πόσης 
φύσεως έκτακτες ανάγκες προς εμπόρους και επαγγελ- 
ματίες γίνονται σύμφωνα με τις αντίστοιχες για ανάγκες 
κεφαλαίων κίνησης διατάξεις της ΠΔΤΕ 1955/2.7.Θ1, 
όπως ισχύει. 

ΐν.α) Σε όλες τις παραπάνω περιπτώσεις και για ύψος 
χρηματοδότησης μέχρι ποσού 500.000 δρχ. κατά επιχεί¬ 
ρηση ή επαγγελματία περιλαμβανομένων και των ελευθέ¬ 
ρων επαγγελματιών, το επιτόκιο των δανείων αυτών επι¬ 
δοτείται κατά 100% από τον λογαριασμό του Ν. 128/75. 

-Για το τμήμα δανείου από δρχ. 500.001 μέχρι δρχ. 
3.000.000 το επιτόκιο επιδοτείται με 10 εκατοστιαίες μο¬ 
νάδες. 

- Για το τμήμα δανείου από δρχ. 3.000.001 και μέχρι 
15.000.000 το επιτόκιο επιδοτείται με 5 εκατοστιαίες μο¬ 
νάδες. 

Τα ανωτέρω δάνεια θα χορηγούνται κατ' ανώτατο ύψος 
μέχρι το 35% του κύκλου εργασιών της επιχείρησης κατά 
το έτος 1994, με διάρκεια 60 μηνών και με περίοδο χάρι- 
τος 24 μηνών. 

β) Διευκρινίζεται ότι ο κύκλος εργασιών των επιχειρή¬ 
σεων που δεν πραγματοποίησαν πωλήσεις κατά το προη¬ 
γούμενο έτος 1994 ή έκαναν έναρξη των εργασιών τους 
από 1.1.9 5 έως 13.5.95 θα π ροαδιορίζεται από τις αγορές 
που πραγματοποίησαν κατά το πρώτο τετράμηνο του 
έτους 1995 επί τρία (3) και το ποσό που θα προκύπτει θα 
πολλαπλασιάζεται επί ένα μικτό συντελεστή κέρδους 
45%. Οι επιχειρήσεις αυτές θα δανειοδοτούνται σύμφωνα 
με τους όρους και τις προϋποθέσεις που ορίζονται στο 
εδάφιο α' της παρούσης παραγράφου. 

Ειδικό για τις επιχειρήσεις μέσων μαζικής ενημέρωσης 
των οποίων ο χώρος όπου ασκούσαν την επαγγελματική 
τους δραστηριότητα αλλά και ο μηχανολογικός εξοπλι¬ 
σμός κατεστράφηοαν ολοσχερώς από το σεισμό, το δά¬ 
νειο μπορεί να είναι το μέγιστο μέχρι το ύψος του κύκλου 
εργασιών του έτους 1994 ή του 1995 κατ’ επιλογή των εν¬ 
διαφερομένων. Το επιτόκιο των δανείων αυτών επιδοτεί¬ 
ται κατά 100% από το λογαριασμό του Ν. 128/75. 

VI. Παρέχεται η ευχέρεια στο Τ.Π. & Δ. και τις Τράπεζες 
να ρυθμίζουν οφειλές από στεγασπκά δάνεια Δημοσίων 
Υπαλλήλων και από δάνεια επιχειρήσεων (Δημοτικών επι¬ 
χειρήσεων ύδρευσης και αποχέτευσης, λοιπών επιχειρή¬ 
σεων ΟΤΑ και ιδιωτικών) που έχουν πληγεί από τους εν 
λόγω σεισμούς ως ακολούθως: 

1. Αναστολή για δύο χρόνια, με αντίστοιχη επιμήκυνση 
της συνολικής διάρκειας των δανείων, της πληρωμής των 
πάσης φύσεως οφειλών (ληξιπρόθεσμων και ληγουσών 
από 13.5,95 και εφεξής) από δάνεια που χορηγήθηκαν 
μέχρι την ως άνω ημερομηνία από τα Τ.Π. & Δ. στις πιο 
πάνω επιχειρήσεις του Ν. 1069/80 καθώς και σε λοιπές 
επιχειρήσεις ΟΤΑ για πόσης φύσεως επενδύσεις τους. 

2. Αναστολή για δύο χρόνια, με αντίστοιχη επιμήκυνση 
της συνολικής διάρκειας των δανείων, της πληρωμής 
οφειλών (ληξιπρόθεσμων και ληγουσών από 13.5.95 και 
εφεξής) από στεγαστικά δάνεια που χορηγήθηκαν μέχρι 
13.5.95 από το Τ.Π. & Δ. σε Δημοσίους Υπαλλήλους. 

3. Αναστολή για δύο χρόνια, με αντίστοιχη επιμήκυνση 
της συνολικής διάρκειας των δανείων, της πληρωμής 
οφειλών (ληξιπρόθεσμων και μη) από δάνεια που χορηγή¬ 
θηκαν μέχρι 13.5.95 από το Τ.Π. & Δανείων για κεφάλαιο 
κίνησης στις προαναφερόμενες Δημοτικές Επιχειρήσεις 


και Επιχειρήσεις ΟΤΑ. 

4. Αναστολή για δύο χρόνια, με αντίστοιχη επιμήκυνση 
της συνολικής διάρκειας των δανείων της πληρωμής οφει¬ 
λών (ληξιπρόθεσμων και ληγουσών από 13.5.95 και εφε¬ 
ξής) από δάνεια που χορηγήθηκαν μέχρι 13.5.95 από τις 
Τράπεζες σε ξενοδοχειακές Επιχειρήσεις για την ανέ¬ 
γερση, επέκταση, αποπεράτωση ή επισκευή των ξενοδο¬ 
χειακών μονάδων τους. 

5. Αναστολή για δύο χρόνια, με αντίστοιχη επιμήκυνση 
της συνολικής διάρκειας των δανείων, της πληρωμής 
οφειλών (ληξιπρόθεσμων και μη) από δάνεια που χορηγή¬ 
θηκαν μέχρι 13.5.95 από τις Τράπεζες σε ξενοδοχειακές 
Επιχειρήσεις για κεφάλαιο κίνησης. 

6. Αναστολή για δύο χρόνια, με αντίχτοιχη επιμήκυνση 
της συνολικής διάρκειας των δανείων, της πληρωμής των 
μετά την 13.5.95 ληξιπρόθεσμων οφειλών από πόσης φύ¬ 
σεως δάνεια που χορηγήθηκαν από τις Τράπεζες, μέχρι 
την ανωτέρω ημερομηνία, σε μεταποιητικές επιχειρήσεις, 
εμπόρους και επαγγελματίες. 

Οι τόκοι της περιόδου αναστολής για όλες τις ως άνω 
περιπτώσεις (1,2,3, 4,5 και 6) θα λογίζονται με το συμβα¬ 
τικό επιτόκιο που ισχύει για κάθε κατηγορία δανείων, θα 
κεφαλαιοποιούνται καιθα καταβάλλονται στη λήξη της πε¬ 
ριόδου αναστολής μαζί με την αναστελλόμενη δάση του 
δανείου. 

Οι αιτήσεις για την υπαγωγή των δικαιούχων στις ανω¬ 
τέρω ρυθμίσεις θα γίνουν μέσα σε 3 μήνες από τη δημο¬ 
σίευση της παρούσας απόφασης. 

Ε, ΥΠΟΘΗΚΕΣ ΣΕΙΣΜΟΔΑΝΕΙΩΝ 

Γία ασφάλεια κάθε δανείου θα εγγράφεται υπέρ της δα- 
νειστριας Τράπεζας υποθήκη επί του ακινήτου που θα 
ανακατασκευάζεται ή επισκευάζεται από το προϊόν του 
δανείου, ή αντ' αυτού, επί άλλου ακινήτου που τυχόν προ- 
σφέρεται από τσν δανειολήπτη, εφόσον η αξία του ακινή¬ 
του καλύπτει το αοφαλιζόμενο δάνειο. Η υποθήκη μπορεί 
επίσης να μεταφέρεται εκ των υστέρων σε όλλο ακίνητο 
αντίστοιχης αξίας. 

Για δάνεια μέχρι 500.000 δρχ., κατά περίπτωση, αντί 
υποθήκης μπορεί να δοθεί η προσωπική εγγύηση του δα¬ 
νειολήπτη. 

Ε. ΚΥΡΩΣΕΙΣ 

* Με ειδικά όρο των οικείων δανειστικών συμβάσεων θα 
καθορίζεται ρητά άτι οε περίπτωση υποβολής από τους δι¬ 
καιούχους δανείων ή τυχόν ενισχύσεων που προβλέπονται 
στο κεφ. Α και Γ ανακριβών στοιχείων και δηλώσεων, ή σε 
περίπτωση μη εκπλήρωσης των υποχρεώσεων, που θα 
αναλάβουν σύμφωνα με όσα ορίζονται στην παρούσα από¬ 
φαση θα υπόκεινται, πέρα από τις προβλεπόμενες νόμι¬ 
μες κυρώσεις και στις ακόλουθες: 

α. Κήρυξη ολόκληρου του ποσού του δανείου ληξιπρό¬ 
θεσμου και αμέσως απαιτητού από τη χορήγησή του. 

β. Κατάπτωση ποινικής ρήτρας υπέρ του Ελληνικού Δη¬ 
μοσίου, που θα συνομολογείται με την δανειστική σύμ¬ 
βαση και θα αντιστοιχεί σε ποσοστό 10% επί ολοκλήρου 
του ποσού του δανείου. 

γ, Εκτοκισμό του δανείου από τη χορήγησή του με επι¬ 
τόκιο μεγαλύτερο κατά 3 ποσοστιαίες μονάδες από το 
επιτόκιο που καθορίστηκε με την δανειακή σύμβαση για 
την κάθε περίπτωση. 

ΣΤ. ΚΑΛΥΨΗ ΔΑΠΑΝΗΣ 

1. Από τις διατάξεις αυτής της απόφασης προκαλέπαι: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Για δωρεάν κρατική αρωγή δαπάνη του Προγράμματος 
Δημοσίων Επενδύσεων ύφους 21,7 δις δραχμές, 
περίπου για το τρέχον οικονομικό έτος 1,7 δις δραχμές, 
για τα επόμενα (4) τέσσερα οικονομικά έτη 20 δις δραχμές 
και θα βαρύνει το έργο 9569002 της ΣΑΕ 069. 

2. Η προκαλούμενη δαπάνη για την επιδότηση του επι¬ 
τοκίου βαρύνει το λογαριασμό του Ν. 128/75, ο οποίος 
δημιουργείται από παρακράτηση επί των χορηγήσεων των 
Τραπεζών, με σκοπό την επιδότηση επιτοκίου δανείων. Ο 
λογαριασμός αυτός επιδοτείται από τον Κρατικό Προϋπο¬ 
λογισμό μόνο σε περίπτωση ελλειματικότητάς του. Το 
ύψος της δαπάνης αυτής θα είναι της τάξης του 92,8 δις 
δραχμές. 


Η απόφαση αυτή να δημοσιευθεί στην Εφημερίδα της 
Κυβερνήσεως, σύμφωνα με το άρθρο 1, παρ. 2 της από 
26.3.92 Πράξεως Νομοθετικού Περιεχομένου που κυρώ¬ 
θηκε με το Ν. 1190/81. 

Αθήνα, 21 Ιουνίου 1995 

α υπουργοί 

ΕΘΜΚΗΣ ΟΙΚΟΝΟΜΙΑΣ ΟΙΚΟΝΟΜΚΩΝ 

Γ. ΠΑΠΑΝΤΩΝΙΟΥ ΑΛΕΞ. ΠΑΠΑΔΟΠΟΥΛΟΣ 

ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ Α ΔΗΜ. ΕΡΓΩΝ 

ΙΩΑΝ. ΤΣΑΚΛΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





